

**Κως, 4 Μαρτίου 2019**

**Προς:** Μέσα Μαζικής Ενημέρωσης

**ΔΕΛΤΙΟ ΤΥΠΟΥ**

ΘΕΜΑ : “Η Κως ανοίγει την τουριστική αγορά της Σερβίας. Απόλυτα επιτυχημένη η παρουσία της Κω στη Διεθνή Έκθεση Τουρισμού “ΙFT”

Απόλυτα επιτυχημένη ήταν η παρουσία της Κω στη Διεθνή Έκθεση Τουρισμού “ΙFT” στη Σερβία, που επιβεβαίωσε τη δυναμική του νησιού μας, ως τουριστικού προορισμού.

Ο εντεταλμένος Δημοτικός Σύμβουλος & αρμόδιος για τις Δημόσιες και Διεθνείς Σχέσεις κ. Νικόλαος Κανταρτζής, που εκπροσώπησε το Δήμο Κω, είχε επαφές με Tour Operators.

Από τις συναντήσεις αυτές επιβεβαιώθηκε ότι η τάση για τις κρατήσεις θα διατηρηθεί στα περσινά υψηλά επίπεδα.

Στρατηγική επιλογή του Δήμου Κω είναι να ανοίξει διαύλους σε νέες αγορές, όπως η τουριστική αγορά της Σερβίας.

Αποδείχθηκε ότι υπάρχουν ευνοϊκές συνθήκες πέρυσι όπου η Κως συμμετείχε για πρώτη φορά στην τουριστική έκθεση του Βελιγραδίου και εν συνεχεία στην εκδήλωση που διοργανώθηκε από το Δήμο Κω και το Kontiki Travel με συμμετοχή τουριστικών πρακτόρων αλλά και εκπροσώπων των ΜΜΕ της Σερβίας, κερδίζοντας ευνοϊκά σχόλια.

Ο τουρισμός ενώνει όλη την Κω.

Όλοι μαζί ενισχύουμε και υπερασπιζόμαστε την τουριστική μας ταυτότητα.

**Γραφείο Τύπου Δήμου Κω**